cometadata/datacite-titles-descriptions-related-identifiers huggingface dataset:
DOI: 10.14457/cu.the.2013.1574
title: ผลของกิจกรรม “ไอเดียสารพันกับวันอารมณ์ดี” เพื่อจัดการความโกรธของนักเรียน ชั้นมัธยมศึกษาปีที่ 2 โรงเรียนนารีรัตน์จังหวัดแพร่

description: ความโกรธนั้นเป็นสภาวะทางอารมณ์ที่เกิดขึ้นตามธรรมชาติ เกิดในชีวิตประจำวัน บางครั้งความโกรธที่เกิดขึ้นอาจเป็นเพียงชั่วครู่ ไม่รุนแรง แต่ในบางครั้งความโกรธอาจคงอยู่ยาวนานและรุนแรง ซึ่งเป็นปัญหาที่มักพบในเด็กนักเรียน การจัดการความโกรธเป็นแนวทางหนึ่งที่มีผลการรายงานว่าสามารถช่วยจัดการปัญหาความโกรธในเด็กนักเรียนได้ ในงานวิจัยได้ทำการสุ่มคัดเลือกกลุ่มตัวอย่างจำนวน 20 คน จากนักเรียนชั้นมัธยมศึกษาปีที่ 2 ที่ได้คะแนนการจัดการความโกรธในระดับต่ำ โรงเรียนนารีรัตน์จังหวัดแพร่ ในช่วงเดือนสิงหาคม 2555 ถึงเดือนมกราคม 2556 กลุ่มตัวอย่างถูกแบ่งให้เป็น 2 กลุ่ม คือ กลุ่มทดลองและกลุ่มควบคุม กลุ่มละ 10 คน โดยการสุ่มตัวอย่าง นักเรียนจะได้รับกิจกรรมการจัดการความโกรธ จำนวน 1 ครั้ง ต่อสัปดาห์ จำนวน 10 ครั้ง ในขณะที่กลุ่มควบคุมได้รับการเรียนตามปกติของทางโรงเรียน โดยมิได้รับกิจกรรมใดๆทั้งสิ้น เครื่องมือที่ใช้ในงานวิจัย คือ แบบสอบถามการจัดการความโกรธ และกิจกรรมไอเดียสารพันกับวันอารมณ์ดี เพื่อจัดการความโกรธ โดยใช้สถิติเชิงพรรณนา Non-parametric Wilcoxon signed ranks test และ Analysis of Covariance; ANCOVA ในการวิเคราะห์ข้อมูล การวิจัยนี้พบว่านักเรียนในกลุ่มทดลองมีการจัดการความโกรธจากแบบประเมินการจัดการความโกรธเพิ่มขึ้นมากกว่ากลุ่มควบคุมอย่างมีนัยสำคัญทางสถิติ ภายหลังการเข้าร่วมกิจกรรม และเมื่อมีการวัดซ้ำหลังจากได้รับกิจกรรมแล้ว 2 เดือน ค่าคะแนนการจัดการความโกรธก็ยังคงเพิ่มขึ้น สรุปได้ว่าการเข้าร่วมกิจกรรมการจัดการความโกรธสามารถช่วยให้นักเรียนสามารถจัดการความโกรธได้ดีขึ้น
DOI: 10.14457/cu.the.2013.1575
title: ประสิทธิภาพของร่มเงาต้นไม้ที่มีผลต่อผนังอาคารพักอาศัย

description: ในการปลูกอาคารในปัจจุบันได้คำนึงถึงความร้อนจากแสงแดดที่เกิดขึ้นบริเวณเปลือกอาคาร ซึ่งเป็นส่วนสำคัญในการใช้พลังงานภายในบ้านพักอาศัย พลังงานที่เสียไปเกิดจากการใช้เครื่องปรับอากาศในการทำความเย็นภายในอาคาร วิธีแก้ไขปัญหาที่ง่ายและประหยัดค่าใช้จ่าย คือการปลูกต้นไม้ใหญ่เพื่อให้ต้นไม้เป็นเหมือนเกราะป้องกันแสงแดดสู่เปลือกอาคาร โดยต้นไม้ใหญ่แต่ละชนิดมีรูปแบบของทรงพุ่มที่ต่างกันให้ร่มเงาจะต่างกันไปตามทิศที่ปลูก วิทยานิพนธ์ชิ้นนี้จึงมุ่งเน้นเพื่อค้นหาประสิทธิภาพของต้นไม้ใหญ่ในแต่ละรูปแบบและทิศทางเพื่อให้เป็นแนวทางในการเลือกใช้ในการลดพลังงาน วัตถุประสงค์ของการศึกษาครั้งนี้คือ เพื่อหาประสิทธิภาพของต้นไม้ใหญ่ในแต่ละรูปแบบ โดยการทดลองในพื้นที่ที่มีสภาพภูมิอากาศแบบร้อนชื้นสลับแล้งซึ่งเป็นตัวแทนภูมิอากาศส่วนมากของประเทศไทย การศึกษารูปแบบของต้นไม้ใหญ่ทั้ง 14 รูปทรง ซึ่งการศึกษาของต้นไม้ในอุตสาหกรรมภูมิทัศน์ ด้วยการปลูก 8 ทิศ รอบอาคาร โดยโปรแกรมคอมพิวเตอร์ที่สามารถใช้จำลองแสงแดดตลอดทั้งวัน เป็นเวลา 1 ปี กับเปลือกอาคารในแต่ละด้าน เพื่อหาร้อยละของพื้นที่ของเงาที่จะเกิดขึ้น และจัดอันดับความสามารถในการให้เงาของต้นไม้ในแต่ละรูปแบบทั้ง 8 ทิศ โดยแบบจำลองของบ้านพักอาศัย ผู้วิจัยได้เลือกใช้บ้านพักอาศัยแบบบ้านประหยัดพลังงานของกระทรวงพลังงาน ในแบบบ้านเดี่ยวชั้นเดียวและ บ้านเดี่ยวสองชั้นเป็นต้นแบบเพื่อหาความแตกต่างและหลากหลายในการทดลอง จากผลการทดลองสรุปว่า ทิศที่เหมาะแก่การปลูกต้นไม้ใหญ่เพื่อลดการใช้พลังงานภายในอาคารบ้านชั้นเดียวและบ้านเดี่ยวสองชั้น ได้แก่ ทิศตะวันออก ทิศตะวันตก ทิศใต้ ทิศตะวันออกเฉียงใต้ ทิศตะวันตกเฉียงใต้ ตามลำดับ รูปทรงของต้นไม้ที่ให้ประสิทธิภาพของพื้นที่เงาสูง จะขึ้นอยู่กับพื้นที่และความกว้างและความทึบของทรงพุ่ม ทั้งนี้ก็ขึ้นอยู่กับว่าในการใช้ผู้ที่นำไปใช้มีจุดประสงค์ในการวางต้นไม้ในแต่ละทิศเพื่อจุดประสงค์อะไรต่อไป
DOI: 10.14457/cu.the.2013.1576
title: บทบาทในอนาคตของครูภูมิปัญญาไทยในการจัดการเรียนรู้ตลอดชีวิต ด้านศิลปกรรม

description: การวิจัยครั้งนี้มีวัตถุประสงค์ 1) เพื่อศึกษาสภาพ ปัญหา และความต้องการบทบาทในอนาคตของครูภูมิปัญญาไทยในการจัดการเรียนรู้ตลอดชีวิตด้านศิลปกรรม 2) เพื่อศึกษาบทบาทในอนาคตของครูภูมิปัญญาไทยในการจัดการเรียนรู้ตลอดชีวิตด้านศิลปกรรม ผู้วิจัยได้เก็บข้อมูลโดยใช้แบบสัมภาษณ์ และแบบสอบถามจากกลุ่มตัวอย่างผู้เชี่ยวชาญ 19 ท่าน ได้แก่ ครูภูมิปัญญาไทยด้านศิลปกรรม และผู้ทรงคุณวุฒิด้านการเรียนรู้ตลอดชีวิต โดยเก็บรวบรวมข้อมูล ด้วยเทคนิคเดลฟายแล้วนำมาคำนวณค่าหาค่ามัธยฐานค่าพิสัยระหว่างควอไทล์เพื่อสรุปผลความคิดเห็นจากผู้เชี่ยวชาญ ผลการวิจัยพบว่า 1. ผลการศึกษา สภาพ ปัญหา ความต้องการประกอบด้วย 1) ผลการศึกษาสภาพประกอบด้วย ครูภูมิปัญญาไทยมีการถ่ายทอดองค์ความรู้ตามหลักการ วัตถุประสงค์ตามเนื้อหาสาระของภูมิปัญญาไทย ด้วยจิตอาสา อนุรักษ์ศิลปกรรมไทยโดยใช้ศูนย์การเรียนรู้ภูมิปัญญาไทยตามนโยบายของรัฐบาลเป็นศูนย์กลางการถ่ายทอดองค์ความรู้ สู่การจัดการเรียนรู้ในระบบโรงเรียน นอกระบบโรงเรียน และตามอัธยาศัยเพื่อการเรียนรู้ตลอดชีวิต 2) ผลการศึกษาปัญหาประกอบด้วย ครูภูมิปัญญาไทยขาดผู้สืบทอดองค์ความรู้ คนรุ่นใหม่ไม่เห็นคุณค่าของภูมิปัญญาไทย ขาดการสนับสนุนงบประมาณจากหน่วยงานภาครัฐอย่างต่อเนื่อง 3) ผลการศึกษาความต้องการประกอบด้วยครูภูมิปัญญาไทยต้องการถ่ายทอดองค์ความรู้ เผยแพร่องค์ความรู้สู่คนรุ่นหลัง การสนับสนุนงบประมาณจากภาครัฐเพื่อพัฒนา หลักสูตร สื่อพื้นบ้าน สื่อเทคโนโลยี ในการจัดการเรียนรู้ตลอดชีวิต 2. บทบาทในอนาคตของครูภูมิปัญญาไทยในการจัดการเรียนรู้ตลอดชีวิตด้านศิลปกรรม ประกอบด้วย 5 บทบาท ได้แก่ 1) ด้านผู้สอน คือมีบทบาทในการพัฒนากระบวนการถ่ายทอดองค์ความรู้เพื่อการสืบทอดองค์ความรู้ภูมิปัญญาไทยด้านศิลปกรรม และการอนุรักษ์มรดกศิลปวัฒนธรรมของชาติ 2) ด้านเนื้อหาและหลักสูตร คือ รวบรวมองค์ความ พัฒนาเป็นหลักสูตรของครูภูมิปัญญาไทยที่เป็นความเชี่ยวชาญเฉพาะด้านของครูเพื่อป้องกันการสูญหาย 3) ด้านการจัดกิจกรรมการเรียนการสอน คือ การจัดตั้งศูนย์การเรียนรู้ครูภูมิปัญญาไทยในการจัดการเรียนรู้ตลอดชีวิต 4) ด้านสื่ออุปกรณ์การเรียนการสอน คือ การพัฒนาสื่อเทคโนโลยีช่วยส่งเสริมการถ่ายทอดองค์ความรู้ และผู้เรียนสามารถเรียนรู้ได้ตามอัธยาศัย 5) ด้านการประเมินผล คือ การจัดทำเกณฑ์มาตรฐานให้ผู้เรียนที่ผ่านหลักสูตรการเรียนรู้ของครูภูมิปัญญาไทย
DOI: 10.14455/nrct.res.2017.399
title: ระบบสารสนเทศออนไลน์ของยุงในตำบลเคร็งอำเภอชะอวด จังหวัดนครศรีธรรมราช (Information System Online of mosquito at Khuan Kreng Peat Land, Kreang District, Cha-Uat District, Nakhon SiThammarat)
DOI: 10.14455/nrct.res.2018.146
title: การศึกษาประสิทธิภาพการฆ่าเชื้อโรคในน้ำทิ้งด้วยกระบวนการโฟโตคะตะไลซิส (Study of disinfection efficiency in treated wastewater by photocatalysis process)
DOI: 10.14455/nrct.res.2018.147
title: การศึกษาประสิทธิภาพการลดร้อยร้าวแบบสะท้อนในถนนแอสฟัลต์คอนกรีตที่ใช้ชั้นพื้นทางดินซีเมนต์ (The Studies of Effectiveness of Minimizing Reflective Cracking in Asphaltic Concrete Road with Soil-Cement Base)
DOI: 10.14455/nrct.res.2018.148
title: การพัฒนาคุณภาพชีวิตผู้สูงอายุจังหวัดขอนแก่น ตามหลักเศรษฐกิจพอเพียง (Development of the Khon Kaen Elders s Life Quality Based on Sufficiency Economy)
DOI: 10.14455/nrct.res.2018.149
title: ธมฺมปทมหาฏีกา : การแปลและศึกษาวิเคราะห์ (<strong>Dhammapadamâhâtikâ : The Translation </strong><strong>and Analytical Study</strong>)
DOI: 10.14455/nrct.res.2018.150
title: การวิเคราะห์โครงสร้างความสัมพันธ์เชิงสาเหตุของปัจจัยที่มีอิทธิพล ต่อความกล้าหาญทางศีลธรรมของวัยรุ่น (AN ANALYSIS OF STRUCTURAL CAUSAL RELATIONSHIP OF FACTORS INFLUENCING ON PUBLIC MORAL COURAGE OF ADOLESCENTS)
DOI: 10.14455/nrct.res.2018.151
title: แบบแผนการสื่อสารของสหกรณ์ออมทรัพย์ในการส่งเสริมพฤติกรรมการออมทรัพย์ที่พึ่งประสงค์ของสมาชิกเพื่อการดำรงชีวิตที่มั่นคงและยั่งยืน (THE COMMUNICATION PATTERN OF SAVING CO-OPERATIVE TO IMODS DESIRED MEMBERS SAVING THE BEHAVIOR FOR STABLE AND SUSTAINABLES LIVING)
DOI: 10.14457/cu.the.2013.1577
title: การพัฒนาระบบช่วยควบคุมการทำงานของเตาหลอมอาร์คไฟฟ้าให้สัมพันธ์กับสภาวะทางความร้อนของเบ้ารับน้ำเหล็ก

description: การผลิตเหล็กกล้าด้วยเตาหลอมอาร์คไฟฟ้าเป็นกระบวนการที่มีการใช้พลังงานที่สูงมาก การลดการใช้พลังงานในกระบวนการผลิตนี้สามารถกระทำได้โดยการสร้างระบบช่วยควบคุมเพื่อทำนายอุณหภูมิน้ำเหล็กที่เหมาะสมในขณะที่เทจากเตาหลอมอาร์คไฟฟ้า (Tapping temperature) วิทยานิพนธ์นี้เป็นการศึกษาการลดการใช้พลังงานในการผลิตเหล็กกล้าด้วยเตาหลอมอาร์คไฟฟ้า โดยการพัฒนาระบบช่วยควบคุมการทำงานของเตาหลอมอาร์คไฟฟ้าให้สัมพันธ์กับสภาวะทางความร้อนของเบ้ารับน้ำเหล็ก หลักการของระบบช่วยควบคุมการทำงานของเตาหลอมอาร์คไฟฟ้าสามารถกระทำได้โดยการนำข้อมูลที่ได้จากการตรวจวัดอย่างต่อเนื่องเข้ามาใช้ร่วมกับแบบจำลองทางคณิตศาสตร์ที่สร้างขึ้นเพื่อให้สามารถทำนายสภาวะทางความร้อนของเบ้ารับน้ำเหล็กให้แม่นยำมากขึ้น ซึ่งจะส่งผลให้สามารถทำนายอุณหภูมิน้ำเหล็กที่เหมาะสมในการเทจากเตาหลอมโดยที่อุณหภูมิของน้ำเหล็กเมื่อไปถึงสถานีหล่ออย่างต่อเนื่องจะยังคงอยู่ในระดับที่สูงพอในเชิงโลหะวิทยาสำหรับการหล่อได้ จากการทดสอบระบบช่วยควบคุมที่พัฒนาขึ้น พบว่าในหนึ่งรอบการทำงานสามารถลดอุณหภูมิน้ำเหล็กได้โดยเฉลี่ย 25 OC และประหยัดพลังงานไปได้ 17.5 kWh/ตันน้ำเหล็ก สำหรับในโรงงานที่ศึกษา คิดเป็นพลังงานที่ประหยัดได้ 2.52 GWh ต่อปี และสามารถลดค่าใช้จ่ายด้านพลังงานเท่ากับ 7.56 ล้านบาทต่อปี
DOI: 10.14457/cu.the.2013.1578
title: ผลของการจัดการเรียนรู้ตามแนวคอนสตรัคติวิสต์ร่วมกับผังความคิด เชิงทัศน์ที่มีต่อคุณภาพของโครงสร้างทางปัญญาและความสามารถในการวิเคราะห์ของนักเรียนมัธยมศึกษาตอนปลาย

description: การวิจัยครั้งนี้มีวัตถุประสงค์เพื่อ.1).เปรียบเทียบระดับคุณภาพโครงสร้างทางปัญญาระหว่างก่อนและหลังเรียนของนักเรียนกลุ่มที่เรียนด้วยการจัดการเรียนรู้ตามแนวคอนสตรัคติวิสต์ร่วมกับผังความคิด เชิงทัศน์ 2) เปรียบเทียบระดับคุณภาพโครงสร้างทางปัญญาระหว่างนักเรียนกลุ่มที่เรียนด้วยการจัดการเรียนรู้ตามแนวคอนสตรัคติวิสต์ร่วมกับผังความคิด เชิงทัศน์กับนักเรียนกลุ่มที่เรียนด้วยการสอนแบบทั่วไป 3).ศึกษาความสามารถในการวิเคราะห์ของนักเรียนมัธยมศึกษาตอนปลายหลังการใช้การจัดการเรียนรู้ตามแนวคอนสตรัคติวิสต์ร่วมกับ ผังความคิด เชิงทัศน์และ 4).เปรียบเทียบความสามารถในการวิเคราะห์ระหว่างกลุ่มที่เรียนด้วยการจัดการเรียนรู้ตามแนวคอนสตรัคติวิสต์ร่วมกับผังความคิดเชิงทัศน์กับนักเรียนกลุ่มที่เรียนด้วยการสอนแบบทั่วไป. กลุ่มตัวอย่าง.คือ.นักเรียนชั้นมัธยมศึกษาปีที่ 5.โรงเรียนสภาราชินี 2 ตรัง ที่ศึกษาในภาคเรียนที่ 1 ปีการศึกษา 2556.จำนวน.2.ห้องเรียน เครื่องมือที่ใช้ในการเก็บข้อมูล คือ 1) แบบวัดคุณภาพของโครงสร้างทางปัญญาที่มีค่าความเที่ยงเท่ากับ 0.73 และ 2) แบบวัดความสามารถในการวิเคราะห์ที่มีค่าความเที่ยงเท่ากับ 0.65 วิเคราะห์ข้อมูลด้วยสถิติ ดังต่อไปนี้ ค่าเฉลี่ย ส่วนเบี่ยงเบนมาตรฐาน และสถิติทดสอบค่าที ผลการวิจัยสรุปได้ว่า 1. นักเรียนกลุ่มทดลองมีคะแนนเฉลี่ยคุณภาพของโครงสร้างทางปัญญาหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 2. นักเรียนกลุ่มทดลองมีคะแนนเฉลี่ยคุณภาพของโครงสร้างทางปัญญาสูงกว่ากลุ่มควบคุมอย่างมีนัยสำคัญทางสถิติที่ระดับ .05 3. นักเรียนกลุ่มทดลองมีคะแนนเฉลี่ยความสามารถในการวิเคราะห์ร้อยละ 71.93 ซึ่งสูงกว่าเกณฑ์ที่กำหนด คือ ร้อยละ 70 4. นักเรียนกลุ่มทดลองมีคะแนนเฉลี่ยความสามารถในการวิเคราะห์สูงกว่ากลุ่มควบคุมอย่างมีนัยสำคัญทางสถิติที่ระดับ .05
DOI: 10.14457/cu.the.2013.1579
title: การสำรวจแหล่งสะสมตัวของทรายโดยวิธีธรณีฟิสิกส์เพื่อการ ออกแบบและการพัฒนา

description: ในงานวิจัยนี้ได้นำวิธีธรณีฟิสิกส์มาประยุกต์ใช้กับการหาแหล่งสะสมตัวของทราย โดยการสำรวจธรณีฟิสิกส์ที่นำมาใช้ ประกอบด้วย การสำรวจวัดคลื่นไหวสะเทือน การสำรวจวัดค่าสภาพต้านทานไฟฟ้า การสำรวจด้วยวิธีธรณีเรดาร์ และการสำรวจวัดค่าความเข้มสนามแม่เหล็ก ซึ่งผลที่ได้จากการสำรวจทั้ง 4 วิธีจะใช้เป็นข้อมูลพื้นฐานในการออกแบบและการพัฒนาบ่อทราย การแปลความหมายข้อมูลจากการสำรวจธรณีฟิสิกส์ทั้ง 4 แบบ จะได้แบบจำลองการสะสมตัวของชั้นทรายและสามารถนำผลไปเปรียบเทียบกับข้อมูลจริงที่ได้จากหลุมเจาะ ซึ่งผลที่ได้จากการสำรวจด้วยวิธีธรณีฟิสิกส์ให้ข้อมูลเกี่ยวกับรูปร่างการกระจายตัวของทราย สามารถสรุปเป็นปริมาณสำรองและลักษณะการสะสมตัวของทรายได้ จากการแปลความหมายข้อมูลจะได้ขอบเขตและความหนาของชั้นทราย การวางตัวของเปลือกดิน ระดับน้ำใต้ดินและขอบเขตรอยต่อระหว่างชั้นต่างๆ เมื่อนำแบบจำลองที่ได้จากผลการสำรวจธรณีฟิสิกส์ทั้ง 4 แบบ มาเปรียบเทียบกับข้อมูลหลุมเจาะ พบว่า การสำรวจวัดค่าสภาพต้านทานไฟฟ้า เป็นวิธีการสำรวจธรณีฟิสิกส์ที่เหมาะสมที่สุดในการหาแหล่งสะสมตัวของทราย โดยแบบจำลองทางธรณีวิทยาที่ได้จากวิธีนี้แสดงความต่อเนื่องของการสะสมตัวของชั้นทรายและขอบเขตระหว่างรอยต่อกับชั้นต่างๆอย่างชัดเจน ดังนั้น ข้อมูลที่ได้จะส่งผลให้การคำนวณปริมาณสำรองมีความน่าเชื่อถือมากที่สุด และในการปฏิบัติงานภาคสนามสามารถเก็บข้อมูลและวิเคราะห์ผลได้รวดเร็ว ผลสรุป ในการศึกษาครั้งนี้พิสูจน์ให้เห็นว่าการสำรวจวัดค่าสภาพต้านทานไฟฟ้าเป็นวิธีที่เหมาะสมและน่าเชื่อถือมากที่สุดในการสร้างแบบจำลองธรณีฟิสิกส์ใต้ผิวดินเพื่อการสำรวจแหล่งสะสมตัวของทราย สามารถช่วยลดจำนวนหลุมเจาะและลดค่าใช้จ่ายในการสำรวจและสุดท้ายนำไปใช้เป็นข้อมูลพื้นฐานเพื่อการออกแบบและการพัฒนาบ่อทรายได้
DOI: 10.14457/cu.the.2013.1580
title: แบบแผนและกลวิธีในการพากย์-เจรจาโขนของกรมศิลปากร

description: วิทยานิพนธ์เรื่อง “แบบแผนและกลวิธีการพากย์ - เจรจาโขนของกรมศิลปากร” มีวัตถุประสงค์ เพื่อศึกษาวิเคราะห์แบบแผนวิธีการพากย์-เจรจาโขน ตลอดจนศึกษากลวิธีในการพากย์ - เจรจาโขนของกรมศิลปากรที่สืบทอดจากกรมมหรสพในรัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ ๖ จนถึงปัจจุบัน โดยพิจารณาวิเคราะห์จากบทโขน วิดิทัศน์บันทึกการแสดงโขน สัมภาษณ์ผู้ร่วมงาน และประสบการณ์ตรงของผู้วิจัย ทั้งนี้ผู้วิจัยแบ่งการศึกษาและวิเคราะห์ออกเป็น ๒ ส่วน คือ แบบแผนการพากย์ - เจรจาโขน และ กลวิธีการพากย์ - เจรจาโขน โดยใช้ทฤษฎีและแนวคิดทางด้านคีตศิลป์ และสังคีตศิลป์ ซึ่งเป็นศาสตร์แขนงที่สัมพันธ์กัน ผลการศึกษาพบว่า ประเภทของการพากย์มิได้แบ่งตามเนื้อหาบทพากย์ที่ได้แบ่งไว้แต่เดิม แต่แบ่งตามทำนองในการพากย์ คือ ทำนองปกติ หรือ พากย์เดินทำนอง ทำนองเพลงชมดง ในหรือพากย์ชมดง และทำนองเพลงโอ้ปี่ใน หรือ พากย์โอ้ สำหรับการเจรจานั้น มี ๒ ประเภท คือ เจรจาด้น และเจรจากระทู้ ใช้ทำนองในการเจรจา ๓ ทำนอง คือ เจรจาทำนองบรรยาย หรือ เจรจาเดินทำนอง เจรจาทำนองพูด และ เจรจากวนมุข กลวิธีในการเจรจานั้นจำเป็นต้องใส่อารมณ์ตามบริบท และอารมณ์ของตัวโขนที่แสดงในขณะนั้น เพื่อสร้างอรรถรสให้กับผู้ชม ทั้งการพากย์และการเจรจาโขนนับเป็น “หัวใจสำคัญของการแสดงโขน” ซึ่งแสดงถึงปรีชาญาณของ ผู้พากย์-เจรจาโขนได้เป็นอย่างดี กล่าวคือ ผู้พากย์-เจรจาเป็นผู้มีความรู้ทางด้านคีตศิลป์ สังคีตศิลป์ ภาษาศาสตร์ วรรณคดี อีกทั้งเป็นผู้สร้างบทโขน เป็นผู้ควบคุมการแสดง ทั้งยังแสดงถึงทักษะองค์ความรู้ผ่านการพากย์ - เจรจาโขน และเป็นผู้มีปฏิภาณไหวพริบ รวมถึงกระบวนการถ่ายทอดของครูพากย์ – เจรจาโขนของกรมศิลปากร นอกจากนี้แล้วยังแสดงให้เห็นว่า ผู้พากย์-เจรจาโขนเป็นบุคคลที่มีความสำคัญยิ่งต่อการแสดงโขนทั้งก่อนการแสดง ขณะแสดง และหลังการแสดง
DOI: 10.14457/cu.the.2013.1581
title: การประมาณขนาดการสึกหรอของมีดกัดหัวบอลในกระบวนการกัด

description: วัตถุประสงค์ของงานวิจัยนี้คือการนำเสนอรูปแบบของสมการการประมาณขนาดการสึกหรอของมีดกัดคาร์ไบด์เคลือบผิวด้วยไทเทเนียมอลูมิเนียมไนไตรด์ชนิดหัวบอลในระหว่างกระบวนการกัดชิ้นงานเหล็กกล้าคาร์บอนปานกลางเกรด S50C โดยทำการศึกษาความสัมพันธ์ของปัจจัยต่างๆที่มีผลต่อความสึกหรอของมีดกัด ได้แก่ ความเร็วรอบในการกัด อัตราการป้อน ความลึกในการกัด เส้นผ่านศูนย์กลางของมีดกัดและสัดส่วนแรงตัดที่เกิดขึ้นในขณะกัด ในการทดลองจะใช้การทดลองแบบแฟกทอเรียล เพื่อวิเคราะห์ผลตอบของค่าความสึกหรอของมีดกัด ในการทดลองได้ดำเนินการที่ความเร็วรอบตัด 8,000 ถึง 12,000 รอบต่อนาที อัตราการป้อนตัดที่ 0.02 ถึง 0.06 มิลลิเมตรต่อรอบ ความลึกในการตัด 0.3 ถึง 0.7 มิลลิเมตร และเส้นผ่านศูนย์กลางมีดกัดที่ 6 และ 8 มิลลิเมตร โดยสมการเอ็กโปเนนเชียลจะถูกนำมาใช้ในการพัฒนาสมการการประมาณขนาดการสึกหรอของมีดกัดในกระบวนการกัด จากผลการทดลองพบว่าปัจจัยดังกล่าวข้างต้นมีผลต่อขนาดการสึกหรอของมีดกัดที่ระดับความเชื่อมั่นที่ 95% และแรงที่เกิดขึ้นในขณะกัดนั้น สามารถนำมาประมาณการขนาดความสึกหรอของมีดกัดได้ ซึ่งแรงในขณะกัดที่นำมาใช้ในสมการการประมาณขนาดการสึกหรอของมีดกัดนั้นจะอยู่ในรูปสัดส่วนของแรง เนื่องจากสัดส่วนของแรงที่ใช้ มีการแปรผันตามขนาดของความสึกหรอของมีดกัดที่เปลี่ยนไป ไม่ว่าเงื่อนไขการกัดอื่นจะเปลี่ยนไปก็ตาม ในการทดสอบความแม่นยำของสมการการประมาณขนาดการสึกหรอของมีดกัดที่เงื่อนไขการกัดใหม่ พบว่าสมการการประมาณขนาดการสึกหรอของมีดกัดนั้นมีความแม่นยำที่ 95.2%
DOI: 10.14457/cu.the.2013.1582
title: การศึกษาความสัมพันธ์ของนาฏยศิลป์พิธีกรรมราชสำนักและพื้นบ้านของไทย

description: การวิจัยครั้งนี้นี้ว่าด้วยการศึกษาความสัมพันธ์ของนาฏยศิลป์พิธีกรรมราชสำนักกับนาฏยศิลป์พิธีกรรมพื้นบ้าน การศึกษาอาศัยทฤษฎีทางมานุษยวิทยาเรื่องวัฒนธรรมและอนุวัฒนธรรมเป็นพื้นฐานการศึกษาครั้งนี้มีสมมติฐานว่านาฏยศิลป์พิธีกรรมของทุกเผ่าพันธ์มีแนวคิดใกล้คล้ายคลึงกันและมีความสัมพันธ์ในแง่ที่อาจเป็นแบบให้แก่กัน เพราะนาฏยศิลป์พิธีกรรมคือนาฏยศิลป์ที่แสดงบทบาททางพิธีกรรมงานวิจัยฉบับนี้มี ๕ บท บทแรกคือบทนำ บทที่สองคือวรรณกรรมที่เกี่ยวข้อง มีประเด็นว่าด้วยนาฏยศิลป์ในบริบทวัฒนธรรมไทย ทฤษฎีวัฒนธรรมและอนุวัฒนธรรม สถานะของนาฏยศิลป์ในสังคมไทยและความสัมพันธ์ของศิลปะกับศาสนาและความเชื่อ บทที่สามว่าด้วยนาฏยศิลป์พิธีกรรมที่ปรากฏในสังคมไทย บทที่สี่ว่าด้วยการศึกษาวิเคราะห์และการศึกษาความสัมพันธ์ของนาฏยศิลป์พิธีกรรมในราชสำนักและนาฏยศิลป์พิธีกรรมพื้นบ้านของไทย บทที่ห้าแสดงข้อสรุปของการศึกษาและข้อเสนอแนะ นาฏยศิลป์พิธีกรรมราชสำนักและนาฏยศิลป์พิธีกรรมพื้นบ้านต่างก็ได้รับอิทธิพลของศาสนาและความเชื่ออันเป็นบริบท ได้แก่พุทธศาสนา ศาสนาพราหมณ์ฮินดู และการนับถือผี ทั้งนี้เพื่อรักษาแนวคิดปรัชญาของศาสนาและความเชื่อเหล่านี้ การศึกษาพบว่านาฏยศิลป์พิธีกรรมของไทยแบ่งได้เป็นสี่ประเภท คือ ๑) นาฏยศิลป์พิธีกรรมเพื่อการบูชา ๒) นาฏยศิลป์พิธีกรรมเพื่อการรักษา ๓) นาฏยศิลป์พิธีกรรมที่เกี่ยวข้องกับวงรอบชีวิต และ ๔) นาฏยศิลป์พิธีกรรมทางสังคมและพบว่านาฏยศิลป์พิธีกรรมราชสำนักและนาฏยศิลป์พิธีกรรมพื้นบ้านมีความสัมพันธ์ในแง่ที่มีอิทธิพลแก่กันในวัฒนธรรมทางพิธีกรรมของอีกฝ่ายหนึ่ง
DOI: 10.14457/cu.the.2013.1583
title: เอกลักษณ์ไทยในงานนาฏยศิลป์ไทยร่วมสมัย “นารายณ์อวตาร” พ.ศ. 2546 ของ นราพงษ์ จรัสศรี

description: วิทยานิพนธ์เรื่อง เอกลักษณ์ไทยในงานนาฏยศิลป์ไทยร่วมสมัย “นารายณ์อวตาร” พ.ศ.2546 ของ นราพงษ์ จรัสศรี นี้ ผู้วิจัยต้องการศึกษารูปแบบและแนวคิดในการสร้างสรรค์เอกลักษณ์ไทยในงานนาฏยศิลป์ไทยร่วมสมัย “นารายณ์อวตาร” พ.ศ. 2546 ของ นราพงษ์ จรัสศรีที่จัดแสดงขึ้นระหว่างวันที่ 2- 4 กุมภาพันธ์ พ.ศ. 2546 ณ ศูนย์วัฒนธรรมแห่งประเทศไทย เพื่อเป็นแนวทางในการสร้างงานนาฏยศิลป์ไทยแบบสร้างสรรค์ให้เป็นเครื่องมือในการอนุรักษ์มรดกทางนาฏยศิลป์และวรรณกรรมของชาติสำหรับคนรุ่นใหม่ ดังนั้นผู้วิจัยจึงตั้งประเด็นคำถามถึง รูปแบบและแนวคิดในการสร้างสรรค์เอกลักษณ์ไทยในงานนาฏยศิลป์ไทยร่วมสมัย “นารายณ์อวตาร” พ.ศ. 2546 ของ นราพงษ์ จรัสศรี จะเป็นอย่างไร เครื่องมือ 6 ชนิดที่ใช้ในการวิจัยในครั้งนี้ คือ การสำรวจข้อมูลเชิงเอกสาร การสัมภาษณ์ผู้ที่มีส่วนเกี่ยวข้องกับการสร้างงานนาฏยศิลป์แบบสร้างสรรค์ การมีส่วนร่วมในงานสัมมนา สื่อสารสนเทศอื่นๆ การสำรวจข้อมูลภาคสนาม และเกณฑ์มาตรฐานศิลปินต้นแบบ การเก็บข้อมูลได้ดำเนินการอยู่ในช่วงของเดือน มกราคม 2546 ถึง เดือนกุมภาพันธ์ 2555 ข้อมูลทั้งหมดได้ถูกนำมาวิเคราะห์ และได้คำตอบของงานวิจัยในครั้งนี้ คือ รูปแบบของการแสดงนาฏยศิลป์ไทยร่วมสมัย “นารายณ์อวตาร” ประกอบไปด้วย 1) บทการแสดง 2) การออกแบบลีลา 3) การออกแบบเครื่องแต่งกาย 4) การออกแบบดนตรี 5) การออกแบบพื้นที่เวที 6) การออกแบบแสง 7) การออกแบบอุปกรณ์การแสดง 8) นักแสดง และแนวคิดในการสร้างเอกลักษณ์ไทยในงานนาฏยศิลป์ไทยร่วมสมัย “นารายณ์อวตาร” พ.ศ. 2546 ประกอบด้วย 1) สะท้อนให้เห็นถึงเอกลักษณ์ไทย 2) การใช้สัญลักษณ์เพื่อสร้างเอกลักษณ์ไทย 3) การใช้ทฤษฎีทางด้านนาฏยศิลป์และทัศนศิลป์เพื่อสร้างเอกลักษณ์ไทย 4) การใช้ความหลากหลายทางด้านวัฒนธรรมเพื่อเสริมเอกลักษณ์ไทยให้เด่นขึ้น 5) สะท้อนให้เห็นถึงสภาพสังคมไทย 6) คำนึงถึงการสร้างสรรค์เพื่อสร้างเอกลักษณ์ไทย 7) การอนุรักษ์ความเป็นไทย 8) คุณธรรมที่ยอมรับกันในสังคมไทย 9) การสร้างอรรถรสในการแสดงเพื่อสร้างเอกลักษณ์ไทย 10) คำนึงถึงการสื่อสารเพื่อสร้างเอกลักษณ์ไทย 11) สร้างจิตสำนึกในด้านเอกลักษณ์ไทยให้กับคนรุ่นใหม่ ตรงตามวัตถุประสงค์ของงานวิจัยทุกประการ
DOI: 10.14457/cu.the.2013.1584
title: ผลของการเรียนการสอนแบบสืบสอบโดยใช้แหล่งเรียนรู้ที่มีต่อผลสัมฤทธิ์ทางการเรียนฟิสิกส์และความสามารถในการวิเคราะห์ของนักเรียนมัธยมศึกษาตอนปลาย

description: การวิจัยครั้งนี้เป็นการวิจัยกึ่งทดลอง มีวัตถุประสงค์เพื่อ (1) ศึกษาผลสัมฤทธิ์ทางการเรียนฟิสิกส์ของนักเรียนที่เรียนด้วยการเรียนการสอนแบบสืบสอบโดยใช้แหล่งเรียนรู้ (2) เปรียบเทียบผลสัมฤทธิ์ทางการเรียนฟิสิกส์ของนักเรียนระหว่างกลุ่มที่เรียนด้วยการเรียนการสอนแบบสืบสอบโดยใช้แหล่งเรียนรู้กับกลุ่มที่เรียนด้วยการเรียนรู้ฟิสิกส์แบบทั่วไป (3) เปรียบเทียบความสามารถในการวิเคราะห์ของนักเรียนระหว่างก่อนและหลังเรียนด้วยการเรียนการสอนแบบสืบสอบโดยใช้แหล่งเรียนรู้ และ (4) เปรียบเทียบความสามารถในการวิเคราะห์ของนักเรียนระหว่างกลุ่มที่เรียนด้วยการเรียนการสอนแบบสืบสอบโดยใช้แหล่งเรียนรู้กับกลุ่มที่เรียนด้วยการเรียนรู้ฟิสิกส์แบบทั่วไป กลุ่มตัวอย่างคือ นักเรียนระดับชั้นมัธยมศึกษาปีที่ 4 โรงเรียนย่านตาขาวรัฐชนูปถัมภ์ ที่ศึกษาในภาคเรียนที่ 1 ปีการศึกษา 2556 จำนวน 2 ห้องเรียน เครื่องมือที่ใช้ในการวิจัยครั้งนี้คือ แบบสอบผลสัมฤทธิ์ทางการเรียนฟิสิกส์ที่มีค่าความเที่ยงเท่ากับ 0.86 และแบบวัดความสามารถในการวิเคราะห์ที่มีค่าความเที่ยงเท่ากับ 0.76 วิเคราะห์ข้อมูลด้วยสถิติค่าเฉลี่ย ค่าเฉลี่ยร้อยละ ส่วนเบี่ยงเบนมาตรฐาน และสถิติทดสอบค่าที ผลการวิจัยสรุปได้ดังนี้ 1. นักเรียนกลุ่มทดลองมีคะแนนเฉลี่ยผลสัมฤทธิ์ทางการเรียนฟิสิกส์คิดเป็นร้อยละ 72.83 ซึ่งสูงกว่าเกณฑ์ที่กำหนดคือ ร้อยละ 70 และมีคะแนนเฉลี่ยผลสัมฤทธิ์ทางการเรียนฟิสิกส์สูงกว่านักเรียนกลุ่มควบคุมอย่างมีนัยสำคัญทางสถิติที่ระดับ .05 2. นักเรียนกลุ่มทดลองมีคะแนนเฉลี่ยความสามารถในการวิเคราะห์หลังการทดลองสูงกว่าก่อนการทดลอง และสูงกว่านักเรียนกลุ่มควบคุมอย่างมีนัยสำคัญทางสถิติที่ระดับ .05 ดังนั้นจึงสรุปได้ว่า การเรียนการสอนแบบสืบสอบโดยใช้แหล่งเรียนรู้สามารถพัฒนานักเรียนในด้านผลสัมฤทธิ์ทางการเรียนฟิสิกส์และความสามารถในการวิเคราะห์ได้
DOI: 10.14457/cu.the.2013.1585
title: การลดเวลาและค่าใช้จ่ายการบำรุงรักษาเครื่องปรับอากาศ ด้วยการบำรุงรักษาเชิงป้องกัน

description: เนื่องจากฝูงบิน 201 รักษาพระองค์ และ ฝูงบิน 203 กองบิน 2 เป็นหน่วยงานราชการซึ่ง มีเครื่องปรับอากาศแบบแยกส่วนอยู่ในครอบครองเป็นจำนวน 95 เครื่อง การวิจัยครั้งนี้มีจุดประสงค์เพื่อศึกษาสภาพการดูแลรักษาเครื่องปรับอากาศ สร้างวิธีการซ่อมบำรุงเชิงป้องกัน และเสนอแนะแนวทางการบำรุงรักษาเครื่องปรับอากาศต่อไป จากการศึกษาพบว่าเครื่องปรับอากาศแต่ละเครื่อง มีขนาด อายุการใช้งาน และชั่วโมงการใช้งานต่อวัน ที่แตกต่างกัน ซ่อมบำรุงเครื่องปรับอากาศด้วยใช้วิธีการ เสียแล้วจึงซ่อม ซึ่งทำให้ขาดความต่อเนื่องในการใช้งาน และมีค่าใช้จ่ายในการซ่อมแซมสูง หลังจากการสร้างแผนการบำรุงรักษาเชิงป้องกันด้วยวิธีเดลฟายโดยการสัมภาษณ์ผู้เชี่ยวชาญทั้งสิ้น 5 ท่าน เพื่อสร้างแผนการบำรุงรักษาและนำมาใช้พบว่า สามารถลดจำนวนครั้งการเสียของเครื่องปรับอากาศ ในเวลาทำการต่อเดือน จากเดิมลงได้ ร้อยละ 37.17 ลดค่าแรงการซ่อมบำรุงต่อเดือนจากเดิมลงได้ ร้อยละ 41.67 และ ลดค่าอะไหล่ต่อเดือนจากเดิมลงได้ ร้อยละ 76.28 แต่ทำให้ค่าใช้จ่ายรวมต่อเดือนเพิ่มขึ้นจากเดิมร้อยละ 250.20 อันเนื่องมาจากการเพิ่มขึ้นของค่าแรงการบำรุงรักษา ผู้วิจัยได้ทำการวิจัยด้วยเทคนิคเดลฟายอีกครั้งเพื่อให้ทราบถึงปัญหา พบว่าบางรายการของการบำรุงรักษาในแผนที่ได้ทำการศึกษาไม่เหมาะสมคือมีจำนวนมากเกินไปทำให้เสียเวลาอันเป็นค่าใช้จ่าย และความถี่ในการบำรุงรักษาเดิมคือทุก 3 เดือน มีความถี่มากเกินไปทำให้มีค่าใช้จ่ายสูงขึ้นด้วยเช่นกัน ผลสรุปจากการศึกษาพบว่า การบำรุงรักษาเชิงป้องกันสามารถทำให้อัตราการเสียของเครื่องปรับอากาศลดลงได้ แต่ค่าใช้จ่ายโดยรวมจะสูงขึ้นได้หากมีรายการตรวจสอบและความถี่ในการตรวจสอบที่ไม่เหมาะสม ผู้วิจัยเสนอแนะให้เพิ่มจำนวนผู้เชี่ยวชาญในการทำแบบสอบถาม อันจะทำให้ได้รายการตรวจสอบเครื่องปรับอากาศพร้อมกับความถี่ในการตรวจสอบที่แตกต่างออกไป อาจทำให้สามารถลดค่าใช้จ่ายด้านค่าแรงลดได้ หากมีการนำไปใช้หรือพัฒนาวิธีการให้ดียิ่งขึ้นในอนาคต
DOI: 10.14455/nrct.res.2016.327
title: การบูรณาการหลักโยนิโสมนสิการกับหลักกัลยาณมิตรในการเสริมสร้างการเรียนรู้ของเยาวชนในอำเภอเมือง จังหวัดหนองคาย (Integrating the core Analytical Reflection with a True Friend in strengthening the Learning of youth in Amphoe mueang Nongkhai Province)
DOI: 10.14455/nrct.res.2017.400
title: การทดแทนประชากร และความเชื่อมโยงทางพันธุกรรมของปะการังในอ่าวไทย (Recruitment and Genetic Connectivity of Corals in the Gulf of Thailand)
DOI: 10.14455/nrct.res.2018.152
title: รูปแบบการส่งเสริมความสามัคคีของประชาชนในจังหวัดร้อยเอ็ดตามหลักสาราณียธรรม (<strong>Reforming Unity Models of Roi-et’s People Accordin to the Principles of Saraniyadhamma for living together with happiness.</strong>)
DOI: 10.14455/nrct.res.2018.153
title: รูปแบบการพัฒนาคุณลักษณะความเป็นครูของครูภาษาไทยในศตวรรษที่ ๒๑ (A Model for the Development of Thai language Teachers’Characteristics in the twentieth-first Century)
DOI: 10.14455/nrct.res.2018.154
title: การพัฒนาพฤติกรรมเชิงจริยธรรมของนักเรียนมัธยมศึกษาในอำเภอเมือง จังหวัดหนองคาย
DOI: 10.14455/nrct.res.2018.155
title: ประวัติศาสตร์พระพุทธศาสนาในล้านนา : การวิเคราะห์จากคัมภีร์และหลักฐานทางโบราณคดี (History of Buddhism in Lanna : An Analytical from manuscriptures and Archeological Sources)
DOI: 10.14455/nrct.res.2018.156
title: รูปแบบการดำเนินงานของเศรษฐกิจชุมชนตามหลักเศรษฐกิจพอเพียงในภาคเหนือตอนบน (Practical Model of Community Economy according to Sufficiency Economy in the Northern Region)
DOI: 10.14455/nrct.res.2018.157
title: พุทธรัฐศาสตร์ : การบูรณาการเพื่อการบรรลุความสุขแห่งรัฐ
DOI: 10.14455/nrct.res.2018.158
title: แนวทางการพัฒนาการจัดการสิ่งอำนวยความสะดวกและการบริการนักท่องเที่ยวผู้สูงอายุ (Guidelines to Developing Facilities and Service Management for Elder Tourists)